রিচার্ড স্টুয়ার্ট লিংকলেটার (; ; জন্ম: ৩০ জুলাই ১৯৬০) একজন মার্কিন চলচ্চিত্র পরিচালক, প্রযোজক ও চিত্রনাট্যকার। তিনি উপশহরের সংস্কৃতি ও সময়ের বিবর্তনের প্রভাব সম্পর্কিত চলচ্চিত্র নির্মাণের জন্য প্রসিদ্ধ। তার নির্মিত চলচ্চিত্রগুলো হল হাস্যরসাত্মক স্ল্যাকার (১৯৯০) ও ডেজড অ্যান্ড কনফিউজড (১৯৯৩), প্রণয়ধর্মী বিফোর ত্রয়ী চলচ্চিত্র - বিফোর সানরাইজ (১৯৯৫), বিফোর সানসেট (২০০৪) ও বিফোর মিডনাইট (২০১৩), সঙ্গীত-বিষয়ক হাস্যরসাত্মক স্কুল অব রক (২০০৩), অ্যানিমেটেড চলচ্চিত্র ওয়াকিং লাইফ (২০০১) ও আ স্ক্যানার ডার্কলি (২০০৬), নাট্যধর্মী বয়হুড (২০১৪), এবং হাস্যরসাত্মক এভরিবডি ওয়ান্টস সাম!! (২০১৬)।  তিনি তার নির্মিত চলচ্চিত্রগুলোর জন্য একাধিক পুরস্কার ও মনোনয়ন লাভ করেছেন, তন্মধ্যে বিফোর সানরাইজ-এর জন্য বার্লিন আন্তর্জাতিক চলচ্চিত্র উৎসব থেকে শ্রেষ্ঠ পরিচালক বিভাগে রৌপ্য ভল্লুক অর্জন করেন, বিফোর সানসেট-এর জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কারের মনোনয়ন লাভ করেন, এবং বয়হুড-এর জন্য শ্রেষ্ঠ পরিচালনা বিভাগে গোল্ডেন গ্লোব পুরস্কার অর্জন করেন। ২০১৫ সালে লিংকলেটার টাইম সাময়িকীর বিশ্বের সবচেয়ে প্রভাবশালী ১০০ তালিকায় স্থান লাভ করেন।  প্রারম্ভিক জীবন লিংকলেটার ১৯৬০ সালের ৩০ জুলাই টেক্সাস অঙ্গরাজ্যের হিউস্টনে জন্মগ্রহণ করেন। তার মাতা ডায়ান মার্গারেট (জন্মনাম ক্রিয়েগার) স্যাম হিউস্টন স্টেট বিশ্ববিদ্যালয়ে অধ্যাপনা করতেন এবং পিতা তৃতীয় চার্লস ডাব্লিউ. লিংকলেটার। তিনি টেক্সাসের হান্টসভিলের হান্টসভিল হাই স্কুলে পড়াশোনা করেন। ৯ম-১১শ শ্রেণিতে পড়াকালীন তিনি কোচ জো ক্লেমেন্টসের অধীনে ফুটবল খেলতেন। পরবর্তী বছরগুলোতে তিনি টেক্সাসের বেলায়ারের বেলায়ার হাই স্কুলে পড়াশোনা করেন, কারণ তিনি ফুটবলের চেয়ে বেসবল ভালো খেলতেন এবং বেলায়ারে ভালো বেসবল কোচ ছিল। কিশোর বয়সে তিনি স্কলাস্টিক আর্ট ও লেখনী পুরস্কার অর্জন করেছিলেন।  পরিচালনার শৈলী থাম্ব|200px|২০০৭ সালে লিংকলেটার। লিংকলেটারকে মার্কিন চলচ্চিত্রের "শ্মিট যুগ"-এর অন্যতম সেরা পরিচালক হিসেবে আখ্যায়িত করা হয়। শ্মিট যুগ ছিল মার্কিন স্বাধীন চলচ্চিত্রের যুগ। কোয়েন্টিন টারান্টিনো বা স্পাইক লি-র পাশাপাশি লিংকলেটারও সে যুগকে সমৃদ্ধ করেছেন। লিংকলেটারের ক্যারিয়ারের একটি বিশেষ দিক হল, তিনি অন্য অনেক স্বাধীন চলচ্চিত্র নির্মাতার মত ঝড়ে পড়েননি। প্রতিনিয়ত বর্ণনাধর্মী সুন্দর সুন্দর সিনেমা বানিয়ে গেছেন। আর এই সবগুলো সিনেমার বাজেটই ছিল খুব কম।   পরিচালিত চলচ্চিত্রসমূহ   উডশক (১৯৮৫)  ইটস ইমপসিবল টু লার্ন টু প্লাউ বাই রিডিং বুকস(১৯৮৯)  স্ল্যাকার (১৯৯১)  হেডস আই উইন/টেইলস ইউ লুজ (১৯৯১)  ডেইযড অ্যান্ড কনফিউজড (১৯৯৩)  বিফোর সানরাইজ (Before Sunrise - ১৯৯৫)  সাবার্বিয়া (১৯৯৬)  দ্য নিউটন বয়স (১৯৯৮)  ওয়েকিং লাইফ (২০০১)  টেইপ (২০০১)  লাইভ ফ্রম শিভা’স ড্যান্স ফ্লোর (২০০৩)  স্কুল অফ রক (School of Rock - ২০০৩)  $৫.১৫/আওয়ার (২০০৪)  বিফোর সানসেট (Before Sunset - ২০০৪)  ব্যাড নিউজ বেয়ারস (২০০৫)  আ স্ক্যানার ডার্কলি (২০০৬)  ফাস্ট ফুড নেইশন (২০০৬)  ইনিং বাই ইনিং: আ পোরট্রেট অভ আ কোচ (২০০৮)  মি অ্যান্ড অরসন ওয়েলস (২০০৯)  বয়হুড (২০১৩)  তথ্যসূত্র   বহিঃসংযোগ   বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:টেক্সাসের চলচ্চিত্র পরিচালক বিষয়শ্রেণী:টেক্সাসের চলচ্চিত্র প্রযোজক বিষয়শ্রেণী:টেক্সাসের চিত্রনাট্যকার বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:স্যাম হিউস্টন স্টেট বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্যাম হিউস্টন স্টেট বিয়ারক্যাটসের বেসবল খেলোয়াড় বিষয়শ্রেণী:হিউস্টনের লেখক বিষয়শ্রেণী:শ্রেষ্ঠ পরিচালক বিভাগে ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী বিষয়শ্রেণী:গোল্ডেন গ্লোব পুরস্কার বিজয়ী প্রযোজক বিষয়শ্রেণী:শ্রেষ্ঠ পরিচালক বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী প্রযোজক বিষয়শ্রেণী:শ্রেষ্ঠ পরিচালক বিভাগে রৌপ্য ভল্লুক বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ পরিচালনা বিভাগে রৌপ্য ভল্লুক বিজয়ী